पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर के नाम पर झारखंड में किए गए लॉकडाउन के फलस्वरूप छोटे-मोटे व्यवसाय करने वालों पर शामत आ गई है। खासकर स्ट्रीट वेंडरों, ठेला, गुमटी वालों के समक्ष एक बार फिर आर्थिक समस्या उठ खड़ी हो गई है। ठेला व गुमटी के सहारे चलने वाली उनकी घर गृहस्थी का खर्च अब कर्ज और उधारी पर टिक गया है। चुंकि छोटी पूंजी से हर दिन की आमदनी पर उनकी घर गृहस्थी की गाड़ी चलती है, जो 22 अप्रैल से बंद है और कयास लगाया जा रहा है कि कोरोना संक्रमण के बढ़ते रफ्तार को थामने के लिए सरकारी व प्रशासन के स्तर से सख्ती और बढ़ाई जाएगी।
ऐसे में रोज की आमद रफ्त पर परिवार का गुजारा करने वालों के माथे पर चिंता की लकीरें साफ तरीके से देखी जा रही है। एक, तो परिवार का पेट भरने की सोच और दूसरी की यदि लॉकडाउन अवधि में घर में कोई बीमार पड़ जाए या अतिरिक्त पैसे की जरूरत पड़ जाए, तो उसका जुगाड़ करना मुश्किल हो जाएगा। इस प्रकार की अनेकों चिंताओं के बीच गरीब तबके के लोग जीवन यापन करने पर विवश दिख रहे हैं और अपने आर्थिक मुसीबत में घिरने लगे है। इधर संक्रमण से बचने के लिए लोग पूरा एहतियात भी बरत रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn